**LĒMUMS**

LIEPĀJĀ

|  |  |
| --- | --- |
| 2020.gada 27.oktobrī | Nr.566/16  (prot. Nr.16, 1.§) |

Par Krīzes vadības darba grupas izveidi

Ņemot vērā saslimstības ar Covid-19 infekcijas pieaugumu Liepājas pilsētā, lai nodrošinātu savlaicīgu epidemioloģisko drošības pasākumu ieviešanu Covid-19 infekcijas izplatības ierobežošanai Liepājas pilsētā, ievērojot Covid-19 infekcijas izplatības pārvaldības likumu un Ministru kabineta 2020.gada 9.jūnija noteikumus Nr.360 “Epidemioloģiskās drošības pasākumi Covid-19 infekcijas izplatības ierobežošanai”, LIEPĀJAS PILSĒTAS DOME

N O L E M J :

1. Izveidot Liepājas pilsētas pašvaldības Krīzes vadības grupu šādā sastāvā:

1.1. Krīzes vadības grupas vadītājs - Jānis Vilnītis, Liepājas pilsētas domes priekšsēdētājs,

1.2. Krīzes vadības grupas locekļi:

1.2.1. Gunārs Ansiņš, Liepājas pilsētas domes priekšsēdētāja vietnieks pilsētas attīstības un sadarbības jautājumos;

1.2.2. Atis Deksnis, Liepājas pilsētas domes priekšsēdētāja vietnieks kultūras un sporta jautājumos;

1.2.3. Uldis Sesks, Liepājas pilsētas domes priekšsēdētāja vietnieks stratēģiskās plānošanas jautājumos;

1.2.4. Ronalds Fricbergs, Liepājas pilsētas pašvaldības izpilddirektors,

1.3. Krīzes vadības grupas sēdēs pastāvīgi pieaicinātās personas:

1.3.1. Didzis Jēriņš, Liepājas pilsētas pašvaldības izpilddirektora vietnieks būvniecības jautājumos;

1.3.2. Iveta Fomina, Liepājas pilsētas domes priekšsēdētāja biroja vadītāja;

1.3.3. Zita Lazdāne, Liepājas pilsētas pašvaldības iestādes “Liepājas pilsētas pašvaldības administrācija” Sabiedrisko attiecību un mārketinga daļas vadītāja;

1.3.4. Elīna Tolmačova, Liepājas pilsētas pašvaldības iestādes “Liepājas pilsētas pašvaldības administrācija” Vides, veselības un sabiedrības līdzdalības daļas vadītāja;

1.3.5. Dace Arāja, Liepājas pilsētas pašvaldības iestādes “Liepājas pilsētas pašvaldības administrācija” Juridiskās daļas vadītāja;

1.3.6. Edvīns Striks, sabiedrības ar ierobežotu atbildību “LIEPĀJAS REĢIONĀLĀ SLIMNĪCA” valdes priekšsēdētājs.

1.4. Krīzes vadības grupas sēdes protokolē Liepājas pilsētas domes priekšsēdētāja biroja vadītāja Iveta Fomina.

2. Pēc nepieciešamības Krīzes vadības grupas vadītājs uz sēdēm var pieaicināt arī citus speciālistus.

3. Krīzes vadības grupas sēdes tiek organizētas pēc nepieciešamības, izmantojot attālinātas komunikācijas rīkus (piemēram, Jitsi, Zoom Meeting, Cisco webex u.c.).

4. Krīzes vadības grupas pieņemtie lēmumi tiek nosūtīti un ir saistoši iestādēm un institūcijām, uz kurām tie attiecas.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Krīzes vadības grupas locekļiem (kopā 11 eks.), Domes priekšsēdētāja birojam, Izpilddirektora birojam, Finanšu pārvaldei | |